CELEX: 32015R0612
Language: el
Date: 2015-04-20 00:00:00
Title: Κανονισμός (EE) 2015/612 του Συμβουλίου, της 20ής Απριλίου 2015, για την τροποποίηση του κανονισμού (ΕΚ) αριθ. 314/2004 για ορισμένα περιοριστικά μέτρα σχετικά με τη Ζιμπάμπουε

21.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 102/1
            
         ΚΑΝΟΝΙΣΜΌΣ (EE) 2015/612 ΤΟΥ ΣΥΜΒΟΥΛΊΟΥ
   της 20ής Απριλίου 2015
   για την τροποποίηση του κανονισμού (ΕΚ) αριθ. 314/2004 για ορισμένα περιοριστικά μέτρα σχετικά με τη Ζιμπάμπουε
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Τα ενωσιακά μέτρα εκτέλεσης της απόφασης 2011/101/ΚΕΠΠΑ του Συμβουλίου (1), περιλαμβανομένης της δέσμευσης κεφαλαίων και οικονομικών πόρων ορισμένων φυσικών ή νομικών προσώπων, οντοτήτων και φορέων, ορίζονται στον κανονισμό (ΕΚ) αριθ. 314/2004 του Συμβουλίου (2).
            
         
               (2)
            
            
               Το παράρτημα IV του κανονισμού (ΕΚ) αριθ. 314/2004 απαριθμεί τα πρόσωπα και τις οντότητες για τα οποία αναστέλλεται η δέσμευση κεφαλαίων και οικονομικών πόρων δυνάμει του εν λόγω κανονισμού.
            
         
               (3)
            
            
               Στις 19 Φεβρουαρίου 2015 το Συμβούλιο εξέδωσε την απόφαση (ΚΕΠΠΑ) 2015/277 (3), με την οποία διαγράφηκαν τα ονόματα πέντε αποθανόντων από τα παραρτήματα I και ΙΙ της απόφασης 2011/101/ΚΕΠΠΑ.
            
         
               (4)
            
            
               Το εν λόγω μέτρο εμπίπτει στο πεδίο εφαρμογής της Συνθήκης για τη λειτουργία της Ευρωπαϊκής Ένωσης και, επομένως, απαιτείται κανονιστική δράση στο επίπεδο της Ένωσης για να το υλοποιήσει, ιδίως προκειμένου να διασφαλιστεί η ομοιόμορφη εφαρμογή του από τους οικονομικούς φορείς σε όλα τα κράτη μέλη.
            
         
               (5)
            
            
               Στις 19 Φεβρουαρίου 2015, με τον εκτελεστικό κανονισμό (ΕΕ) 2015/275 της Επιτροπής (4), διαγράφηκαν τα ονόματα των πέντε αποθανόντων από το παράρτημα III του κανονισμού (ΕΚ) αριθ. 314/2004.
            
         
               (6)
            
            
               Κατά συνέπεια, το παράρτημα ΙV του κανονισμού (ΕΚ) αριθ. 314/2004 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IV του κανονισμού (ΕΚ) αριθ. 314/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 20 Απριλίου 2015.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  Απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε (ΕΕ L 42 της 16.2.2011, σ. 6).
   
      (2)  Κανονισμός (ΕΚ) αριθ. 314/2004 του Συμβουλίου, της 19ης Φεβρουαρίου 2004, για ορισμένα περιοριστικά μέτρα σχετικά με τη Ζιμπάμπουε (ΕΕ L 55 της 24.2.2004, σ. 1).
   
      (3)  Απόφαση (ΚΕΠΠΑ) 2015/277 του Συμβουλίου, της 19ης Φεβρουαρίου 2015, για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε (ΕΕ L 47 της 20.2.2015, σ. 20).
   
      (4)  Εκτελεστικός κανονισμός (ΕΕ) 2015/275 της Επιτροπής, της 19ης Φεβρουαρίου 2015, για την τροποποίηση του κανονισμού (ΕΚ) αριθ. 314/2004 του Συμβουλίου για ορισμένα περιοριστικά μέτρα σχετικά με τη Ζιμπάμπουε (ΕΕ L 47 της 20.2.2015, σ. 15).
   
      ΠΑΡΑΡΤΗΜΑ
      Στο παράρτημα IV του κανονισμού (ΕΚ) αριθ. 314/2004, διαγράφονται τα ονόματα των ακόλουθων φυσικών προσώπων από το τμήμα «Ι. Πρόσωπα»:
      I.   Πρόσωπα
      
                   
               
               
                  Ονοματεπώνυμο (και τυχόν ψευδώνυμα)
               
            
                   
               
               
                  Chindori-Chininga, Edward Takaruza
               
            
                   
               
               
                  Karakadzai, Mike Tichafa
               
            
                   
               
               
                  Sakupwanya, Stanley Urayayi
               
            
                   
               
               
                  Sekeremayi, Lovemore
               
            
                   
               
               
                  Shamuyarira, Nathan Marwirakuwa